"بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش ارمنیستان و آذربایجانی تمکین‌لی اولماغا چاغیریب، دؤولت‌لر آراسیندا گئنیش میقیاسلی قارشیدورما فلاکت اولار".
بو باره‌ده باش کاتیبین رسمی نماینده‌سی استفان دوجاریک بیلدیریب.
استفان دوجاریک وورغولاییب کی، باش کاتیب آذربایجان و ارمنیستان آراسینداکی گرگین‌لیگی درین ناراحات‌لیقلا ایزلییر. او، طرف‌لر آراسیندا ماکسیموم تمکین طلب ائدیر. بو ایکی اؤلکه آراسیندا گئنیش میقیاس‌لی قارشیدورما فلاکت اولار.
قئید ائدک کی، ارمنیستان اوردوسو ژوئیه نین 12-ده توووز بولگه سی ایستیقامتیندکی آذربایجان موضع لرینه توپ آتیش‌لاری دا داخیل هوجوما جهد ائتمیش، آذربایجان اوردوسونون جاواب آتشیله ایتکی‌لر وئره‌رک گئری چکیلمیشدی. توققوشمادا آذربایجان اوردوسون‌دان بیری افسر اولماقلا 4 عسگر شهید اولموش، 4 عسگر یارالانمیشدی.
